CELEX: C2007/096/74
Language: el
Date: 2007-04-28 00:00:00
Title: Υπόθεση T-345/05 R: Διάταξη του Προέδρου του Πρωτοδικείου της 16ης Μαρτίου 2007 — V κατά Κοινοβουλίου ( Ασφαλιστικά μέτρα — Άρση της ασυλίας μέλους του Ευρωπαϊκού Κοινοβουλίου — Αίτηση αναστολής εκτελέσεως — Αίτηση λήψεως προσωρινών μέτρων — Παραδεκτό — Επείγων χαρακτήρας )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/36
            
         Διάταξη του Προέδρου του Πρωτοδικείου της 16ης Μαρτίου 2007 — V κατά Κοινοβουλίου
   (Υπόθεση T-345/05 R)
   («Ασφαλιστικά μέτρα - Άρση της ασυλίας μέλους του Ευρωπαϊκού Κοινοβουλίου - Αίτηση αναστολής εκτελέσεως - Αίτηση λήψεως προσωρινών μέτρων - Παραδεκτό - Επείγων χαρακτήρας»)
   (2007/C 96/74)
   Γλώσσα διαδικασίας: η αγγλική
   Διάδικοι
   
      Προσφεύγων: V (εκπρόσωποι: J. Lofthouse, M. Monan, barristers, και E. Hayes, solicitor)
   
      Καθού: Ευρωπαϊκό Κοινοβούλιο (εκπρόσωποι: H. Krück, D. Moore και M. Windisch)
   Αντικείμενο της υποθέσεως
   Αίτηση, πρώτον, αναστολής εκτελέσεως του ψηφίσματος του Ευρωπαϊκού Κοινοβουλίου [απόρρητο στοιχείο παραλείπεται], με το οποίο ήρθη η ασυλία του προσφεύγοντος, δεύτερον, λήψεως προσωρινών μέτρων προκειμένου να αποτραπεί η εκ νέου κίνηση ποινικής διώξεως μέχρι να εκδοθεί η οριστική απόφαση του Πρωτοδικείου επί της κύριας προσφυγής, τρίτον, προστασίας της ανωνυμίας του προσφεύγοντος και μη γνωστοποιήσεως της υπό κρίση αιτήσεως μέχρι να αποφανθεί το Πρωτοδικείο επί της κύριας προσφυγής και να περατωθεί ενδεχόμενη δίκη ενώπιον εθνικού δικαστηρίου, παροχής αδείας στον προσφεύγοντα προκειμένου αυτός να κοινοποιήσει τα υπομνήματα των διαδίκων, τα οποία κατατέθηκαν στο πλαίσιο της διαδικασίας των ασφαλιστικών μέτρων και της κύριας προσφυγής, στην αρμόδια διωκτική αρχή του Ηνωμένου Βασιλείου και στο εθνικό δικαστήριο ενώπιον του οποίου θα παραπεμφθεί η υπόθεση σε εθνικό επίπεδο και, πέμπτον, διεξαγωγής το ταχύτερο δυνατό της επ' ακροατηρίου συζητήσεως για την εκδίκαση της κύριας προσφυγής.
   Διατακτικό της διατάξεως
   Ο Πρόεδρος του Πρωτοδικείου διατάσσει:
   
               1.
            
            
               Απορρίπτει την αίτηση λήψεως ασφαλιστικών μέτρων.
            
         
               2.
            
            
               Επιφυλάσσεται ως προς τα δικαστικά έξοδα.